اویان نیوز: انرژی و طبیعی قایناقلار باخانی تانار ییلدیز، داها اؤنجه باغلانیلان ساحهلرده نفت اﯚرهدیمینه باشلاندیغینی آچیقلادی
احتیاج دویدوغو انرژینین یوزده ۷۰ینی ایدخال ائدن تورکیه خاریجه باغیملیلیغی آزالتماق اوچون یئنی آددیملار آتیر. دونیا انرژی شوراسی تورکیه میللی کمیتهسینین کنفرانسیندا دانیشان انرژی و طبیعی قایناقلار باخانی تانار ییلدیز، انرژی طلبینی قارشیلاماق اوچون سون دؤنمده داها چوخ یئرلی و یئنیلنهبیلیر قایناقلارا یؤنهلدیکلرینی ایفاده ائتدی. اؤزللیکله دیاربکیر، آدییامان و شانلیاورفا کیمی یئرلرده، ۶ بتونلانان ساحهده تکرار نفت چیخاردیقلارینی وورغولایان ییلدیز،. “قویولارین بیر قیسمینی دا آچماغا داوام ائدجییک. ایدخال ائدیلن نفت و طبیعی گاز قایناقلارینی یئرلی قایناقلار حالینا گتیریلمهسیله ایلگیلی چابالاریمیز داوام ائدیر” دئدی.
تانار ییلدیز سینوپدا قورولاجاق نوکلئر گوج سانترالی ایله ایلگیلی گلینن سون آشامانی دا دگرلندیردی. ییلدیز، “بو آندا قارادهنیزده ایکینجی نوکلئر گوج سانترالی ایله ایلگیلی رقابتین آرتدیغینی فیرمالارین داها ایستکلی گؤروندوگونو و یئنی تکلیفلرله گلدیگینی گؤروروک. بو تورکیهدکی سیاسی ثابتلییه دویولان گوون انرژی سئکتورونداکی لیبئراللاشما اؤزللشمهیه دویولان گوون اوچون ده سون درجه اهمیتلی. داها چوخ اؤلکه تورکیهده نوکلئر گوج سانترالی ایله ایلگیلی ۴ اونیتهلیک سانترال یاپماق ایستییر” دئدی.
ت ر ت
azb_Arab azb_Arab azb_Arab ckb_Arab